
NASLOV:

SKLEP O PORABI PRESEŽKA PRIHODKOV NAD ODHODKI PRETEKLIH LET LJUDSKE UNIVERZE NOVA GORICA

PRAVNA PODLAGA:  
· 48. člen Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP),
· 15. člen Pravilnika o razčlenjevanju in merjenju prihodkov in odhodkov pravnih oseb javnega prava (Uradni list RS, št. 133/23 in 19/24),
· 18. člen Statuta Občine Renče- (Uradni list RS, št. 22/12 – uradno prečiščeno besedilo, 88/15, 14/18 in 56/25)

PREDLAGATELJ:  

Nadja Uršič Debeljak, direktorica Ljudske univerze Nova Gorica

PRIPRAVLJALEC: 

Nadja Uršič Debeljak, direktorica Ljudske univerze Nova Gorica
Občinska uprava

OBRAZLOŽITEV:  

Ljudska univerza Nova Gorica (LUNG) je občinam ustanoviteljicam posredovala Plan porabe presežka prihodkov nad odhodki preteklih let za leto 2026. Iz predloženega gradiva izhaja, da ima zavod na dan 31. 12. 2025 v računovodskih evidencah evidentiranih 50.940,75 EUR nerazporejenega presežka prihodkov nad odhodki iz preteklih let. Od tega zneska ostaja skladno z dogovorom 30.000,00 EUR kot rezerva za zagotavljanje finančne stabilnosti zavoda, za porabo v letu 2026 pa je predvidenih 20.940,75 EUR.

Predlagana poraba presežka v skupni višini 20.940,75 EUR se nanaša na:
· kritje stroškov dela za upravljanje Zeliščnega centra Grgarske Ravne v višini 7.344,33 EUR, 
· nakup opreme v višini 13.596,42 EUR. 

Za Občino Renče-Vogrsko je predvidena poraba presežka v skupni višini 1.714,94 EUR, od tega:
· 749,59 EUR za stroške dela, 
· 965,35 EUR za stroške opreme. 

Sredstva za opremo bodo namenjena za zavese za upravo in učilnice, večjo pisarniško omaro in regal za kopirni stroj ter dva prenosna računalnika. Skladno z 48. členom Zakona o zavodih o razporeditvi presežka prihodkov nad odhodki odločajo ustanovitelji zavoda.


RAZLOGI ZA SPREJETJE SKLEPA

Sprejem sklepa je potreben zaradi zakonite razporeditve presežka prihodkov nad odhodki javnega zavoda Ljudska univerza Nova Gorica za leto 2026.
Predlagana poraba sredstev je namenjena zagotavljanju ustreznih pogojev za izvajanje dejavnosti zavoda, izboljšanju opremljenosti zavoda ter podpori izvajanju izobraževalnih programov in aktivnosti za občane občin ustanoviteljic.


CILJI IN NAČELA:

Cilj predlaganega sklepa je omogočiti namensko, gospodarno in učinkovito porabo presežka prihodkov nad odhodki za izvajanje dejavnosti javnega zavoda.


FINANČNE IN DRUGE POSLEDICE:

Sprejem sklepa za Občino Renče-Vogrsko ne predstavlja dodatnih finančnih obveznosti za občinski proračun, saj gre za razporeditev že ustvarjenega presežka prihodkov nad odhodki javnega zavoda.



Pripravila:

Ksenja Sulič
Višja svetovalka za družbene dejavnosti



Predlog sklepa: 
_________________________________________________________________________________



Na podlagi 48. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), 15. člena Pravilnika o razčlenjevanju in merjenju prihodkov in odhodkov pravnih oseb javnega prava (Uradni list RS, št. 133/23 in 19/24), in 18. člena Statuta Občine Renče–Vogrsko (Uradni list RS, št. 22/12 – uradno prečiščeno besedilo, 88/15, 14/18 in 56/25) je Občinski svet Občine Renče–Vogrsko na ______ seji dne ______ sprejel naslednji




S K L E P


1. Člen

Občina Renče-Vogrsko daje soglasje k porabi presežka prihodkov nad odhodki preteklih let javnega zavoda Ljudska univerza Nova Gorica za leto 2026.

Presežek prihodkov nad odhodki v skupni višini 50.940,75 EUR se nameni:
· za pokritje stroškov dela za upravljanje Zeliščnega centra Grgarske Ravne v višini 7.344,33 EUR,
· za nakup opreme v višini 13.596,42 EUR, in sicer za zavese za upravo in učilnice, večjo pisarniško omaro in regal za kopirni stroj ter dva prenosna računalnika,
· sredstva v višini 30.000 EUR ostajajo nerazporejena. 

Delež presežka prihodkov nad odhodki, ki skladno z delitveno bilanco pripada Občini Renče-Vogrsko, znaša 1.714,94 EUR.

2. člen

Ta sklep velja takoj.



Številka:
Datum:

                                                                                    Tarik Žigon
                                                                                     ŽUPAN

